Përdoruesi diskutim:Elonas

Kyçi hidrogafik i Kosovës gjendet në Malet e Cërralevës, ku takohen ujëndarësit e detit të Zi, Adriatik dhe detit Egje. Nga pika më e lartë e Maleve të Cerralevëss (Koka e Damadanit 1364 m) në perëndim rrjedh rrjedha lumore Toplluga në Drini i Bardhë dhe në Detin Adriatik. Në drejtim të veriut lëshohet rrjedha lumore e Cërralevës, e cila nëpërmjet Sitnicës dhe Ibrit derdhet në Detin e Zi. Në drejtim të jugut rrjedh lumi Nerodime, degë e Lepencit, i cili nëpërmjet Vardarit ujin e derdh në detin Egje.

Nga Koka e Dermanit kah jugu, nëpër Malet e Sharrit, Bistrës dhe Pelisterit, shtrihet ujëndarësi në mes Detit Adriatik dhe detit Egje.

Nga Koka e Dermanit në lindje, shkon ujëndarësi në mes ujëmblëdhësit të detit të Zi dhe detit Egje. Në Fushën e Kosovës, jo larg Ferizajit ujëndarsi zbret dhe paraqitet bifurkacioni i Nerodimes. Këtu lumi i Nerodimes ndahet dhe nji pjesë e këtij lumi vazhdon dhe rrjedh në lumin Lepenc, ndërsa pjesa tjetër në lumin Sitnica degë e Ibrit i cili i takon ujëmbledhësit të detit të Zi. Nga Fusha e Kosovës, ujëndarësi ngritet në Malet e Karadakut, e mandej prap zbret dhe e pret Luginën e Preshevës (460 m). Këtu njiherit është edhe pika më e ulët e ujëndarësëve të detrave në gadishullin Ballkanik. Nga Lugina e Preshevës ujëndarësi vazhdon ngritet nëpër malin Rujen, Besna Kobilla dhe Stresher kalon në teritorin e Bullagarisë.